**TEHNILINE KIRJELDUS**

Hankija: MUSTVEE VALLAVALITSUS (registrikood 77000364)

**Riigihanke nimetus: „Soojusenergia ostmine”**

1. **RIIGIHANKE OBJEKT**

Käesoleva riigihanke objektiks on Voore Kooli katlamajas soojusenergia tootmine põlevkiviõli baasil ja müük Voore Kooli hoonele ja 18 korteriga elamu 12-le korterile. Mõlemad soojasõlmed on varustatud soojamõõtjatega.

|  |  |
| --- | --- |
| **Objekt/aadress** | **Tehnilised näitajad** |
| **Voore Kooli katlamaja**  **Aadress: Kooli katastriüksus Voore asula Mustvee vald Jõgevamaa** | Rekonstrueerimise aasta: 2008  Korruste arv: 1  Kütte liik: põlevkiviõli  Katel: SIME 2R 14F 248 kW  SIME 2R 15F 267 kW  Kütusemahuti maht: 10 m3  Eeldatav maht 600 MWh. |
|  |  |

1. **TEENUSE TÄHTAJAD**

Teenuse tähtajad on toodud hankelepingu tingimustes.

1. **TELLIJA EESMÄRK**

Tellija eesmärgiks on Voore Kooli hoonetele ja korterelamule aadressil Voore keskuse 6 soojusenergia tootmine ja hoonete soojusenergiaga varustamine. Soojasõlmed on varustatud soojamõõtjatega. Voore kooli hoone kütmiseks sõlmib lepingu Mustvee Vallavalitsus, kortermaja Voore keskuse 6 Mustvee Vallavara.

1. **TEENUSE KIRJELDUS**

Teenuse mahtu kuulub:

* Voore Kooli hoonete katlamaja mahutitesse põlevkiviõli tarnimine;
* sooja tootmine;
* sooja tootmiseks vajalike katlamajaseadmete hooldustööd (kõigi põleti osade puhastamine ja kontrollimine; pumpade, klappide, düüside, filtrite, voolikute puhastamine ja kontrollimine; põleti reguleerimine kõige paremale põlemisrežiimile; mõõtmisprotokolli koostamine; kütusefiltri puhastamine; kaitse- ja reguleerimisseadmete kontroll ning seadistus; küttekatla ning põlemiskambri kontroll; reguleerimisautomaatika ning regulaatorisse sisestatud andmete kontroll);
* koolile sobivate reguleerimisandmete sisestamine;
* avariisignaali saabudes koheselt objektile kohale tulek likvideerimaks avariid;
* küttekatla (veekatla) kolde puhastamine põlemisjääkidest;
* soojasõlmede hooldus;
* katlamajade hoolduspäeviku pidamine;
* suitsugaaside mõõtmine ja mõõtmisprotokollide koostamine;

1. **MUUD TINGIMUSED, MIDA TULEB PAKKUMISE TEGEMISEL JA TÖÖDE TEOSTAMISEL ARVESTADA**

* Pakkumuses tuleb arvestada kõikide tööde teostamisega, mis on vajalikud hankedokumentides ja selle lisades kirjeldatud eesmärgi täitmiseks. Süsteemide eesmärgipäraseks tõrgeteta töötamiseks vajalikud tööd või tooted, mis ei ole kajastatud pakkumuses, kuid milleta ei ole võimalik tagada lõppeesmärki, loeb Hankija tööde koostisosaks, mille eest täiendavalt tasuma ei pea.
* Mitmeti tõlgendatavate lahenduste/formuleeringute/tööde suhtes, kui nende kohta ei ole esitatud hankemenetluse ajal täpsustavaid küsimusi, loetakse hankelepingu täitmise ajal prioriteetseks Hankija tõlgendus.